Държавен вестник, бр. 52, 2018 г., стр. 41

БРОЙ  52	
Д Ъ Р Ж А В Е Н  В Е С Т Н И К 	
СТР.  41  
онкология“ на всички нива на онкологична­
та помощ, а диспансеризацията – съгласно 
действащата нормативна уредба.
5.5. Проследяването при различните видове 
злокачествени солидни тумори (клиничните 
прегледи, видът и честотата на изследвани­
ята) се базира на Европейските стандарти 
за медицинска онкология и е съобразено с 
изискванията на Наредба № 8 от 2016 г. за про­
филактичните прегледи и диспансеризацията.
5.6. При невъзможност да се извърши 
специализирано изследване пациентът се 
насочва към лечебно заведение от по-високо 
ниво в същия район съгласно здравната карта 
на страната или в друго лечебно заведение, 
избрано от пациента. 
6. Права и задължения на пациентите.
6.1. Права на пациент със злокачествен 
солиден тумор. Пациент със злокачествен 
солиден тумор има право:
6.1.1. да бъде подробно запознат с терапев­
тичния план и последователността на тера­
певтичните етапи, чрез които да се достигне 
до окончателна цел на лечението, както и с 
рисковете, които крие предстоящото лечение;
6.1.2. да му бъде разяснена необходимост­
та и ползата от извършваните лабораторни 
тестове, инструментални и инвазивни методи 
на изследване, рисковете за усложнения и 
приноса им за диагнозата и избора на терапия 
и да изрази писмено информирано съгласие 
за извършване на съответната диагностична 
или лечебна процедура;
6.1.3. да получава информация за здраво­
словното си състояние във всеки един етап 
от хода на лечебния процес, за възможните 
рискове и очаквани и/или неочаквани ус­
ложнения или нежелани реакции в резултат 
на извършваните диагностични и лечебни 
процедури, както и за съществуването на 
алтернативни терапевтични методи;
6.1.4. на второ мнение от специалисти по 
медицинска онкология;
6.1.5. да бъде запознат с правилника за 
вътрешния ред на отделението/клиниката 
по медицинска онкология и да упражнява 
правата си в съответствие с този правилник;
6.1.6. да изисква запазване на поверител­
ността на информацията за неговото здраво­
словно състояние освен в случаите, предви­
дени от закона, и запазване на медицинската 
документация;
6.1.7. да прекъсне или откаже по всяко 
време лечението си, като писмено го изразява 
с подпис в медицинската документация;
6.1.8. на палиативни грижи при неблаго­
приятна еволюция на болестта.
6.2. Задължения на пациент със злокачест­
вен солиден тумор:
6.2.1. да съдейства за укрепване на собст­
веното си здраве по време на лечението и 
да предоставя всички данни за здравното си 
състояние на лекуващия екип;
6.2.2. да не застрашава здравето на другите 
болни и на персонала, извършващ лечението;
6.2.3. да спазва стриктно препоръките на 
екипа за подготовка за противотуморната 
терапия;
6.2.4. да уведомява екипа, извършващ лече­
нието, за болести и състояния, повишаващи 
риска от провеждането му, и да съхранява 
медицинската документация от проведеното 
лечение;
6.2.5. да съдейства на екипа, провеждащ 
лечението му, и да спазва всички негови 
препоръки;
6.2.6. да не нарушава правилника за въ­
трешния ред на лечебното заведение и от­
делението/клиниката, където се провежда 
неговото лечение. 
Раздел VII
Национален раков регистър
1. Националният център по обществено 
здраве и анализи създава и поддържа на на­
ционално ниво национален раков регистър. 
Националният раков регистър се поддържа 
като електронна база данни и има служебен 
характер. 
2. Националният раков регистър осъществя­
ва дейности по системно събиране, съхранение, 
анализ, интерпретация и публикуване на данни 
за лицата със злокачествени новообразувания 
и карцином ин ситу.
3. Всички лечебни заведения в страната 
предоставят данни за лицата със злокачест­
вени новообразувания, които периодично 
обобщават и изпращат на националния раков 
регистър при условия, ред и срокове, опреде­
лени от Националния център по обществено 
здраве и анализи. 
4. В националния раков регистър задължи­
телно се обособяват следните раздели:
4.1. Раздел „Данни за пациента“, в който 
се вписват:
а) наименование на лечебното заведение 
за болнична помощ (комплексен онкологичен 
център);
б) личен идентификационен номер;
в) година на регистрация;
г) име, презиме, фамилия;
д) пол;
е) възраст;
ж) ЕГН;
з) рождена дата;
и) местоживеене;
к) семеен статус;
л) професия;
м) отрасъл;
н) месторабота;
о) социална група;
п) дата на смърт или изгубване от наблю­
дение;